|  |  |
| --- | --- |
| **A logo with black and white stripes  Description automatically generated** | **Demografie**. Curs opțional, anul academic 2024-2025, semestrul 1.  **Facultatea de Cibernetică, Statistică și Informatică Economică**  Academia de Studii Economice din București  Anexa 1\_3. Fișa REFLECTEAZĂ |
| **Prenumele și numele dvs.**  **Boian Eduard, grupa 1087** | Prenume, nume echipier(ă) 1 Mihai, Chiroiu  Prenume, nume echipier(ă) 2 Alexandru, Arnaut  Prenume, nume echipier(ă) 3 Andrei, George Alin  Prenume, nume echipier(ă) 4 |
| **Soluția propusă** | Platformă educațională adresată persoanelor cu dizabilități intelectuale. |

|  |  |
| --- | --- |
| **Reflecție, evaluare și autoevaluare** | *Vă rugăm să completați și să transmiteți/încărcați fișa REFLECTEAZĂ doar după ce ați depus/încărcat versiunea finală a canvas-ului, a fișei LUCREAZĂ și a anexei cu Drepturile de Proprietate Intelectuală.*  *În această etapă, fiecare membru al echipei realizează (individual) o autoevaluare a activității derulate. Întrebări de reflecție:*   1. *Ce am învățat de la oamenii cu care am lucrat?* 2. *Ce ar putea pot învăța restul membrilor/membrelor echipei din ceea ce am făcut eu?* 3. *Ce anume am lucrat bine noi, ca echipă?* 4. *Care au fost momentele a-ha! în realizarea proiectului?* 5. *Care au fost momentele nevralgice în realizarea proiectului?* 6. *Care ar putea fi următorii pași pentru ca soluția noastră să devină operațională?* 7. *Cu cine pot împărtăși rezultatul acestei experiențe?* 8. *Cum ar putea fi aplicată experiența noastră în alte contexte academice?* 9. *Cine anume (ca beneficiar individual, corporatist sau instituțional) ar putea fi interesat de competențele mele de la acest moment dat?* |

*Maximum 2 pagini.*

*1. Ce am învățat de la oamenii cu care am lucrat?*

*Această experiență de echipă, ca și multe altele din facultate, ne-a oferit oportunitatea de a privi în*

*modul de lucru al coechipierilor și de a vedea diferite abordări academice ce produc soluții diferite, ceea ce consider că este foarte important pentru noi. Spre exemplu, pe când eu prefer să fac lucrurile cât mai practic, repede și eficient, mi-a fost demonstrat din nou că aceasta nu este cea mai bună abordare la un proiect la care culegerea de date este un proces esențial iar investigarea problemei în detaliu este o muncă ce trebuie luată pas cu pas și foarte detaliat.*

*2. Ce ar putea învăța restul membrilor/membrelor echipei din ceea ce am făcut eu?*

*Consider că probabil cel mai folositor skill al meu este capacitatea de a îmi simplifica și etapiza munca în părți cât mai mici. Întreb foarte des „de ce?”, încerc să aflu ce presupune o întrebare într-adevăr – implicațiile pe care le are orice răspuns.*

*Nu consider că este o aptitudine nemaiîntâlnită în această echipă, aceștia sunt niște oameni pe care îi respect intelectual și academic și cu siguranță nu am fi ales niciunul acest traseu dacă nu aveam o curiozitate pentru orice fel de problemă - fie ea simplă sau complex - și nu simțeam o satisfacție din găsirea unei soluții cuprinzătoare, însă acesta este doar un lucru la care atât în programare cât și social mă consider destul de apt.*

*3. Ce anume am lucrat bine noi, ca echipă?*

*Echipa noastră a comunicat foarte bine, iar din pricina orarelor oarecum diferite pe care le-am avut cu toții ne-am înțeles foarte repede pe ce vrem să facem, ce parte a problemei atacă fiecare, iar într-un final noi chiar credem în soluția propusă pe care am reușit să o proiectăm împreună.*

*4. Care au fost momentele a-ha! în realizarea proiectului?*

*Probabil atunci când am reușit să găsim problemele principale ale populației afectate din proiectul nostru și să le asociem acestora niște numere – aveam nevoie de niște statistici relevante, iar pe acest eșantion demografic în România studiile sunt destul de puține.*

*5. Care au fost momentele nevralgice în realizarea proiectului?*

*Nu consider că am avut prea multe de acest gen în realizarea proiectului, probabil că cea mai mare dificultate a fost să ne sincronizăm programul de după facultate, 3 dintre noi fiind participanți și la diferite programe de internship, să putem împărtăși idei în faza incipientă a proiectului pentru a putea ulterior să lucrăm concurent pentru elaborarea unor răspunsuri pe care să le legăm la final.*

*6. Care ar putea fi următorii pași pentru ca soluția noastră să devină operațională?*

*Cu siguranță următorul pas ar fi o analiză a interesului de pe piață pentru soluția noastră – înainte să o dezvoltăm, care ar fi pasul natural următor, ar trebui să știm ce susținere am avea din partea diferitelor asociații și ONG-uri dar de asemenea și de nivelul de acceptabilitate al aplicației în populația țintă – ne trebuie o oarecare siguranță ca soluția noastra implementată va fi de folos și va avea utilizatori.*

*7. Cu cine pot împărtăși rezultatul acestei experiențe?*

*Rezultatul proiectului poate fi împărtășit cu încredere colegilor noștri studenți, deoarece toți putem învăța din greșelile și reușitele celorlalți. Aceasta ne oferă ocazia să păstrăm elementele care au funcționat bine și să integrăm perspective noi în abordările și soluțiile noastre.*

*Domenii precum programarea, demografia și statistica au un impact major asupra societății și ar trebui să rămână accesibile tuturor. Contribuțiile individuale pot aduce beneficii imediate și semnificative comunității, motiv pentru care „gate-keepingul” de cunoștințe nu ar trebui să fie practicat sau încurajat. Oferind acces liber la rezultatele noastre, putem sprijini dezvoltarea colectivă și progresul societății.*

*8. Cum ar putea fi aplicată experiența noastră în alte contexte academice?*

*În primul rând, lucrul în echipă și colaborarea sunt competențe transferabile care pot fi valorificate în orice proiect academic sau profesional.*

*În al doilea rând, am avut de lucrat cu statistici, iar abilitățile noastre de a colecta și interpreta date statistice pot fi folosite în alte discipline precum matematica, economie și chiar și programare.*

*9. Cine anume (ca beneficiar individual, corporatist sau instituțional) ar putea fi interesat de competențele mele de la acest moment dat*

*Competențele dezvoltate prin acest proiect ar putea fi de interes pentru organizații non-guvernamentale, autorități locale, companii care se concentrează pe dezvoltarea comunitară dar și posibili investitori cu aceeași viziune care cred în soluția noastră.*